《宿翠岩寺呈马彦若徐师川》
宋代·洪刍

不到翠岩如许久，朅来聊复破春愁。已闻高士徐孺子，更约平生马少游。

梦里钟声惊客枕，静中玉子落纹楸。非关风雨留连我，要作山间十日留。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。